Oficiālais Vēstnesis L 236 , 23/09/2003 Lpp. 0851 - 0853



6. TRANSPORTA POLITIKA 1. 31991 L 0440: Padomes Direktīva 91/440/EEK ( 1991. gada 29. jūlijs) par Kopienas dzelzceļa attīstību (OV L 237, 24.8.1991., 25. lpp.), kurā jaunākos grozījumus izdara: - 32001 L 0012: Eiropas Parlamenta un Padomes 26.2.2001. Direktīva 2001/12/EK (OV L 75, 15.3.2001., 1. lpp.). Līdz 2006. gada 31. decembrim Padomes Direktīvas 91/440/EEK 10. panta 3. punktu Ungārijā piemēro atbilstīgi šādiem nosacījumiem: - Magyar Államvasutak Rt. (MÁV) sadarbojas ar dzelzceļa uzņēmumiem, lai nediskriminējot nodrošinātu starptautiskos kravu dzelzceļa pārvadājumus saistībā ar importu, eksportu un tranzītu caur Ungāriju. Direktīvas 10. panta 1. un 2. punktā paredzētās piekļuves tiesības nodrošina bez jebkādiem ierobežojumiem; - vismaz 20 % no Eiropas Kravu dzelzceļa pārvadājumu tīkla gada kopējās jaudas Ungārijā tiek paredzēti dzelzceļa uzņēmumiem, kas nav MÁV, un braucienu ilgumam visos maršrutos ir jābūt līdzvērtīgam braucienu ilgumam, kas paredzēts MÁV. Katras dzelzceļa līnijas faktisko jaudu infrastruktūras pārvaldītājs norāda tīkla pārskatā. Iepriekšminētie 20 % no gada kopējās jaudas nodrošina Direktīvas 91/440/EEK 10. panta 1., 2. un 3. punktā paredzētās piekļuves tiesības. 2. 31992 L 0014: Padomes Direktīva 92/14/EEK ( 1992. gada 2. marts) par to lidaparātu ekspluatācijas ierobežošanu, uz kuriem attiecas Konvencijas par starptautisko civilo aviāciju 16. pielikuma otrā izdevuma (1988.) 1. sējuma 2. nodaļas II daļa (OV L 76, 23.3.1992., 21. lpp.), kurā jaunākos grozījumus izdara: - 32001 R 0991: Komisijas 21.5.2001. Regula (EK) Nr. 991/2001 (OV L 138, 22.5.2001., 12. lpp.). Atkāpjoties no Direktīvas 92/14/EEK 2. panta 2. punkta, nosacījumus, kas paredzēti minētās direktīvas 2. panta 1. punkta a) apakšpunktā, Ungārijā līdz 2004. gada 31. decembrim nepiemēro attiecībā uz lidaparātiem, kas reģistrēti Azerbaidžānā, Kazahstānā, Moldovā, Krievijas Federācijā, Turkmenistānā un Ukrainā un ko ekspluatē fiziskās vai juridiskās personas, kuras veic uzņēmējdarbību minētajās valstīs. 3. 31993 R 3118: Padomes Regula (EEK) Nr. 3118/93 ( 1993. gada 25. oktobris), ar ko paredz nosacījumus, saskaņā ar kuriem ārvalstu pārvadātāji dalībvalstī drīkst sniegt kravu iekšzemes autopārvadājumu pakalpojumus (OV L 279, 12.11.1993., 1. lpp.), un kurā jaunākos grozījumus izdara: - 32002 R 0484: Eiropas Parlamenta un Padomes 1.3.2002. Regula (EK) Nr. 484/2002 (OV L 76, 19.3.2002., 1. lpp.). a) Atkāpjoties no Regulas (EEK) Nr. 3118/93 1. panta un līdz trešā gada beigām pēc pievienošanās dienas, Ungārijas pārvadātāji nesniedz kravu iekšzemes autopārvadājumu pakalpojumus citās dalībvalstīs, un citu dalībvalstu pārvadātāji nesniedz kravu iekšzemes autopārvadājumu pakalpojumus Ungārijā. b) Līdz trešā gada beigām pēc pievienošanās dienas dalībvalstis paziņo Komisijai par to, vai tās pagarinās minēto laikposmu par, ilgākais, diviem gadiem, vai arī pēc minētā laikposma beigām tās pilnībā piemēros regulas 1. pantu. Ja šāds paziņojums netiek sniegts, piemēro regulas 1. pantu. Vienīgi tie pārvadātāji, kas reģistrēti dalībvalstīs, uz kurām attiecas regulas 1. pants, drīkst sniegt kravu iekšzemes autopārvadājumu pakalpojumus pārējās dalībvalstīs, uz kurām attiecas 1. pants. c) Tās dalībvalstis, uz kurām atbilstīgi šā dokumenta b) punktam attiecas regulas 1. pants, var piecus gadus no pievienošanās dienas izmantot turpmāk izklāstīto procedūru. Ja kādā no šā punkta iepriekšējā daļā minētajām dalībvalstīm pastāv nozīmīgi tirgus vai tā daļas traucējumi, ko izraisa vai pastiprina kabotāža, piemēram, piedāvājums būtiski pārsniedz pieprasījumu, vai arī ir apdraudēta daudzu kravu autopārvadājumu uzņēmumu finansiālā stabilitāte vai pastāvēšana, attiecīgā dalībvalsts informē Komisiju un pārējās dalībvalstis par šo stāvokli un sniedz tām visu attiecīgo informāciju. Pamatojoties uz šo informāciju, attiecīgā dalībvalsts var lūgt Komisiju pilnīgi vai daļēji apturēt regulas 1. panta piemērošanu, lai atjaunotu parasto stāvokli. Pamatojoties uz attiecīgās dalībvalsts sniegtajām ziņām, Komisija pārbauda stāvokli un viena mēneša laikā pēc lūguma saņemšanas lemj par vajadzību paredzēt aizsardzības pasākumus. Piemēro procedūru, kas paredzēta regulas 7. panta 3. punkta otrajā, trešajā un ceturtajā daļā, kā arī minētā panta 4., 5. un 6. punktā. Steidzamos un izņēmuma gadījumos šā punkta pirmajā daļā minētā dalībvalsts var apturēt regulas 1. panta piemērošanu, tūlīt pēc tam iesniedzot Komisijai pamatotu paziņojumu. d) Kamēr atbilstīgi šā dokumenta a) un b) punktam nepiemēro regulas 1. pantu, dalībvalstis var regulēt piekļuvi kravu iekšzemes autopārvadājumu tirgum, pakāpeniski palielinot savstarpēji izsniegto kabotāžas atļauju skaitu saskaņā ar divpusējiem nolīgumiem. Minētie pasākumi var paredzēt arī pilnīgas liberalizācijas iespēju. e) Šā dokumenta a) līdz c) punkta piemērošanas iznākumā piekļuve kravu iekšzemes autopārvadājumu tirgum nedrīkst būt vairāk ierobežojoša kā Pievienošanās līguma parakstīšanas dienā. 4. 31996 L 0053: Padomes Direktīva Nr. 96/53/EK ( 1996. gada 25. jūlijs), ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos (OV L 235, 17.9.1996., 59. lpp.), un kurā jaunākos grozījumus izdara: - 32002 L 0007: Eiropas Parlamenta un Padomes 18.2.2002. Direktīva 2002/7/EK (OV L 67, 9.3.2002., 47. lpp.). Atkāpjoties no Direktīvas 96/53/EK 3. panta 1. punkta, transportlīdzekļus, kas atbilst direktīvas I pielikumā norādītajām 3.2.1., 3.4.1., 3.4.2., 3.5.1. un 3.5.3. kategorijas robežvērtībām, līdz 2008. gada 31. decembrim drīkst izmantot Ungārijas autoceļu tīkla neuzlabotajās daļās vienīgi tad, ja tie atbilst Ungārijā noteiktajiem ass slodzes ierobežojumiem. Ungārija ievēro grafiku, ko tā paredz galvenā tranzīta tīkla uzlabošanai un kas turpmāk izklāstīts indikatīvā tabulā. Visi ieguldījumi infrastruktūrā, kuri paredz Kopienas budžeta līdzekļu izmantošanu, nodrošina, ka maģistrālie ceļi tiek būvēti vai uzlaboti tā, lai atbilstu 11,5 tonnu kravnesībai uz vienu asi. Vienlaikus ar uzlabošanas darbu pabeigšanu, pakāpeniski notiek Ungārijas autoceļu tīkla atvēršana starptautisko autopārvadājumu transportlīdzekļiem, kas atbilst direktīvā noteiktajām robežvērtībām. Uz laiku noteiktos papildu maksājumus par to, ka tīkla neuzlabotajās daļās izmanto starptautisko autopārvadājumu transportlīdzekļus, kas atbilst direktīvā noteiktajām robežvērtībām, iekasē nediskriminējot. Attiecībā uz transportlīdzekļiem, kas pārsniedz Ungārijas noteiktos ass slodzes ierobežojumus — 10 tonnas transportlīdzekļiem bez pneimatiskās balstiekārtas un 11 tonnas transportlīdzekļiem ar šādu balstiekārtu — ir jāsaņem Ungārijas maršruta atļauja, lai nodrošinātu to, ka tiek apbraukti noteikti autoceļu posmi un tilti. Mērot ass slodzi transportlīdzekļiem ar pneimatisko balstiekārtu, Ungārija akceptē 0,5 tonnu pielaidi un uz laiku noteiktos papildu maksājumus piemēro vienīgi tad, ja ass slodze pārsniedz 11,5 tonnas. Uz laiku noteiktos papildu maksājumus neiekasē par transportlīdzekļiem, kas atbilst direktīvā noteiktajām robežvērtībām, ja minētie transportlīdzekļi izmanto šādus galvenos tranzīta autoceļus: - tranzīta autoceļu Hegyeshalom/Nagylak (IV Eiropas koridors): proti, autoceļu E60 no Austrijas robežas uz Hegyeshalom un Budapest, autoceļa E60 Budapest dienvidu apvedceļu, autoceļu E75 no Budapest uz Kiskunfélegyháza; - tranzīta autoceļu Rajka/Nagylak (IV Eiropas koridors): proti, autoceļu E65 no Slovākijas robežas uz Rajka un Hegyeshalom, autoceļu E60 no Hegyeshalom uz Budapest, autoceļa E60 Budapest dienvidu apvedceļu, autoceļu E75 no Budapest uz Kiskunfélegyháza; - tranzīta autoceļu Tornyiszentmiklós/Nagylak (V un IV Eiropas koridors): proti, no Siófok un Budapest, autoceļa E60 Budapest dienvidu apvedceļu, autoceļu E75 no Budapest uz Kiskunfélegyháza; - tranzīta autoceļu Hegyeshalom/Röszke (IV un X Eiropas koridors): proti, autoceļu E60 no Austrijas robežas uz Hegyeshalom un Budapest, autoceļa E60 Budapest dienvidu apvedceļu, autoceļu E75 no Budapest uz Kiskunfélegyháza; - tranzīta autoceļu Rajka/Röszke (IV un X Eiropas koridors): proti, autoceļu E65 no Slovākijas robežas uz Rajka un Hegyeshalom, autoceļu E60 no Hegyeshalom uz Budapest, autoceļa E60 Budapest dienvidu apvedceļu, autoceļu E75 no Budapest uz Kiskunfélegyháza. Autoceļu uzlabošanas programma (km) Galvenais autoceļu tīkls | 2001 | 2002 | 2003 | 2004 | 2005 | 2006 | Kopā | | 2007 | 2008 | Kopā (2007-2008) | Kopā (2001-2008) | Dokumenta CONF-H 37/00 2. pielikuma kartē norādīto ceļu nostiprināšanas darbi (2., 3., 4., 6., 8., 33., 35., 42., 44., 47., 56. un 61. autoceļš) | | 78 | 126 | 270 | 270 | 270 | 1014 | | | | | 1014 | Nostiprināšanas darbi (41., 49., 51. un 58. autoceļš) | | | | 51 | 65 | 69 | 185 | Nostiprināšanas darbi (74., 87. un 86. autoceļš) | 100 | 100 | 200 | 385 | Nostiprināšanas darbi (citi autoceļi) | 30 | 50 | 70 | 70 | 70 | 70 | 360 | Nostiprināšanas darbi (citi autoceļi) | 70 | 70 | 140 | 500 | Jaunu autoceļu būve (galvenokārt apvedceļi) | 29 | 49 | 45 | 27 | 35 | 61 | 246 | Jaunu autoceļu būve (galvenokārt apvedceļi) | 60 | 60 | 120 | 366 | Galvenie autoceļi kopā | 59 | 177 | 241 | 418 | 440 | 470 | 1805 | | 230 | 230 | 460 | 2265 | Automaģistrāļu un ātrgaitas autoceļu tīkls | | | | | | | | | | | | | Jaunu autoceļu būve (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Jaunu autoceļu būve (M6-56, M7, M8, M0) | 177 | 165 | 342 | 773 | Kopā | 59 | 242 | 265 | 438 | 677 | 555 | 2236 | | 407 | 395 | 802 | 3038 | --------------------------------------------------